กฎกระทรวงกฎกระทรวงกำหนดให้ทางน้ำชลประทานในเขตโครงการชลประทานแพร่คลองส่งน้ำสายใหญ่ฝั่งขวาของฝายท่าช้าง ห้วยแม่สาย และห้วยแม่ก๋อนเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๓[๑] อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ๑ ให้ทางน้ำชลประทานคลองส่งน้ำสายใหญ่ฝั่งขวาของฝายท่าช้าง จากศูนย์กลางฝายท่าช้าง กิโลเมตรที่ ๐.๐๐๐ ในท้องที่ตำบลป่าแดงอำเภอเมืองแพร่ จังหวัดแพร่ ถึงท่อระบายปลายคลองส่งน้ำสายใหญ่ฝั่งขวาของฝายท่าช้าง กิโลเมตรที่ ๔.๖๐๐ ในท้องที่ตำบลป่าแดง อำเภอเมืองแพร่ จังหวัดแพร่ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานข้อ๒ ให้ทางน้ำชลประทานห้วยแม่สายจากศูนย์กลางฝายท่าช้าง กิโลเมตรที่ ๐.๐๐๐ ในท้องที่ตำบลป่าแดง อำเภอเมืองแพร่จังหวัดแพร่ ไปทางเหนือน้ำถึงกิโลเมตรที่ ๐.๒๐๐ ในท้องที่ตำบลป่าแดงอำเภอเมืองแพร่ จังหวัดแพร่ ไปทางท้ายน้ำถึงกิโลเมตรที่ ๐.๒๐๐ ในท้องที่ตำบลช่อแฮ อำเภอเมืองแพร่จังหวัดแพร่ ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานข้อ๓ ให้ทางน้ำชลประทานห้วยแม่ก๋อนจากศูนย์กลางฝายแม่ก๋อน กิโลเมตรที่ ๐.๐๐๐ ในท้องที่ตำบลช่อแฮ อำเภอเมืองแพร่จังหวัดแพร่ ไปทางเหนือน้ำถึงกิโลเมตรที่ ๐.๒๐๐ ในท้องที่ตำบลช่อแฮ อำเภอเมืองแพร่จังหวัดแพร่ ไปทางท้ายน้ำถึงกิโลเมตรที่ ๐.๒๐๐ ในท้องที่ตำบลช่อแฮ อำเภอเมืองแพร่จังหวัดแพร่ ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๓ธันวาคม พ.ศ. ๒๕๕๓ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑.แผนที่ท้ายกฎกระทรวงกำหนดให้ทางน้ำชลประทานในเขตโครงการชลประทานแพร่ คลองส่งน้ำสายใหญ่ฝั่งขวาของฝายท่าช้าง ห้วยแม่สาย และห้วยแม่ก๋อน เป็นทางน้ำชลประทานที่จะเรียกเก็บค่าชลประทานพ.ศ. ๒๕๕๓(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานคลองส่งน้ำสายใหญ่ฝั่งขวา ของฝายท่าช้างจากศูนย์กลางฝายท่าช้าง กิโลเมตรที่ ๐.๐๐๐ ในท้องที่ตำบลป่าแดง อำเภอเมืองแพร่จังหวัดแพร่ ถึงท่อระบายปลายคลองส่งน้ำสายใหญ่ฝั่งขวา ของฝายท่าช้าง กิโลเมตรที่๔.๖๐๐ ในท้องที่ตำบลป่าแดง อำเภอเมืองแพร่ จังหวัดแพร่ ทางน้ำชลประทานห้วยแม่สายจากศูนย์กลางฝายท่าช้าง กิโลเมตรที่ ๐.๐๐๐ ในท้องที่ตำบลป่าแดง อำเภอเมืองแพร่จังหวัดแพร่ ไปทางเหนือน้ำถึงกิโลเมตรที่ ๐.๒๐๐ ในท้องที่ตำบลป่าแดงอำเภอเมืองแพร่ จังหวัดแพร่ ไปทางท้ายน้ำ ถึงกิโลเมตรที่ ๐.๒๐๐ ในท้องที่ตำบลช่อแฮอำเภอเมืองแพร่ จังหวัดแพร่ และทางน้ำชลประทานห้วยแม่ก๋อน จากศูนย์กลางฝายแม่ก๋อนกิโลเมตรที่ ๐.๐๐๐ ในท้องที่ตำบลช่อแฮ อำเภอเมืองแพร่ จังหวัดแพร่ ไปทางเหนือน้ำถึงกิโลเมตรที่๐.๒๐๐ ในท้องที่ตำบลช่อแฮ อำเภอเมืองแพร่ จังหวัดแพร่ ไปทางท้ายน้ำ ถึงกิโลเมตรที่๐.๒๐๐ ในท้องที่ตำบลช่อแฮ อำเภอเมืองแพร่ จังหวัดแพร่เป็นทางน้ำชลประทานที่จะเรียกเก็บค่าชลประทานเพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวงพุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔)พ.ศ. ๒๕๑๘บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๒๔ ธันวาคม ๒๕๕๓ณัฐวดี/ตรวจ๒๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนที่ ๗๙ ก/หน้า ๑๕/๒๒ ธันวาคม ๒๕๕๓